เรื่องร้องเรียน: สำนักงานเขตยังคงมีปิดพักเที่ยง หลังจากพ้นช่วงโควิดมาแล้ว โดยใช้การประกาศว่าปิดเพื่อทำความสะอาด อยากให้กลับมาเปิดบริการช่วงเที่ยงวัน และทำความสะอาดเวลาอื่น
การดำเนินการของเจ้าหน้าที่: ฝ่ายทะเบียน สำนักงานเขตลาดพร้าว มีการทำความสะอาดห้องฝ่ายทะเบียนในช่วงเวลาเช้าและเย็นเป็นปกติ และกระทรวงมหาดไทยแจ้งแนวทางการบริหารจัดการการทำงานของคนต่างด้าวสัญชาติ กัมพูชาลาว เมียนมาร์และเวียดนามฯ โดยกำชับให้ดำเนินการให้เหมาะสมและสอดคล้องสถานการณ์การแพร่ระบาดของโรคติดเชื้อไวรัสโคโรน่า 2019  ฝ่ายทะเบียน จึงได้เริ่มดำเนินการจัดทำ/ปรับปรุงทะเบียนประวัติและออกบัตรประจำตัวคนซึ่งไม่มีสัญชาติไทยให้กับคนต่างด้าวทั้ง 4 สัญชาติ ในระหว่างวัน และเพื่อเป็นการดูแลสุขลักษณะและความปลอดภัยของผู้มาติดต่อราชการที่ฝ่ายทะเบียน จึงได้เพิ่มการทำความสะอาดในช่วงเวลากลางวันด้วย   ทั้งนี้ หากการดำเนินการดังกล่าวคลี่คลายหรือมีผู้มาติดต่อน้อยลง ฝ่ายทะเบียนจะงดการทำความสะอาดในเวลากลางวันและเปิดบริการโดยไม่พักเที่ยง จึงกราบขออภัยในความไม่สะดวกมา ณ ที่นี้  ขอบพระคุณค่ะ
ความเห็นของผู้แจ้ง: เขาสามารถทำความสะอาดเวลา11:00-12:00แทนก็ยังได้ เพื่อให้คนมาติดต่อเวลา12:00-13:00 ไม่ต้องลางาน
พื้นที่: แขวงลาดพร้าว เขตลาดพร้าว กรุงเทพมหานคร